CELEX: 62009CN0338
Language: et
Date: 2009-08-24 00:00:00
Title: Kohtuasi C-338/09: Eelotsusetaotlus, mille esitas Unabhängiger Verwaltungssenat Wien (Austria) 24. augustil 2009 . — Yellow Cab Verkehrsbetriebs GmbH

21.11.2009   
            
            
               ET
            
            
               Euroopa Liidu Teataja
            
            
               C 282/24
            
         Eelotsusetaotlus, mille esitas Unabhängiger Verwaltungssenat Wien (Austria) 24. augustil 2009. — Yellow Cab Verkehrsbetriebs GmbH
   (Kohtuasi C-338/09)
   2009/C 282/42
   Kohtumenetluse keel: saksa
   
      Eelotsusetaotluse esitanud kohus
   
   Unabhängiger Verwaltungssenat Wien
   
      Põhikohtuasja pooled
   
   
      Kaebuse esitaja: Yellow Cab Verkehrsbetriebs GmbH
   
      Vastustaja: Magitrat der Stadt Wien
   
      Eelotsuse küsimused
   
   
               1.
            
            
               Kas asutamis- ja teenuste osutamise vabadusega EÜ asutamislepingu artikli 49 ja sellele järgnevate artiklite tähenduses ning ühenduse konkurentsiõigusega EÜ asutamislepingu artikli 81 ja sellele järgnevate artiklite tähenduses on kooskõlas, et siseriiklik õigusnorm kehtestab liiniveo käitamise loa andmiseks, seega avaliku, laialdast kasutust leidva, vastavalt sõiduplaanile korrapäraselt kindlaksmääratud peatusi läbiva liiklusvahendi käitamise loa andmiseks tingimuse,
               
                           a)
                        
                        
                           et taotlust esitava Euroopa Liidu ettevõtja asukoht või tegevuskoht peab juba enne liiniveo alustamist ning eelkõige kontsessiooni andmise ajaks olema luba andva asutuse asukohariigis,
                        
                     
                           b)
                        
                        
                           et taotlust esitava Euroopa Liidu ettevõtja asukoht või tegevuskoht peab hiljemalt alates liiniveo alustamisest olema luba andva asutuse asukohariigis?
                        
                     
         
               2.
            
            
               Kas asutamisvabadusega EÜ asutamislepingu artikli 49 ja sellele järgnevate artiklite tähenduses ning ühenduse konkurentsiõigusega EÜ asutamislepingu artikli 81 ja sellele järgnevate artiklite tähenduses on kooskõlas, et siseriiklik õigusnorm kehtestab liiniveo käitamise loa andmiseks, seega avaliku, laialdast kasutust leidva, vastavalt sõiduplaanile korrapäraselt kindlaksmääratud peatusi läbiva liiklusvahendi käitamise loa andmiseks tingimuse, et loa andmisest tuleb keelduda juhul, kui taotletava liiniveo alustamise korral väheneb osaliselt või täielikult samal marsruudil sõitva konkureeriva ettevõtja liiniveost saadav tulu sellisel määral, et nimetatud konkureerival ettevõtjal pole liiniveo jätkamine kõnealusel marsruudil turumajanduslikust aspektist enam kasumlik?